***The Lord of the Rings: The Battle for Middle-earth II: The Rise of the Witch-king*** (*azərb.* Üzüklərin hökmdarı: Orta dünya uğrunda döyüş II: Cadugər kralın yüksəlişi‎) — "EA Los Angeles" və "BreakAway Games" tərəfindən hazırlanan, "Electronic Arts" şirkəti tərəfindən nəşr olunan və real zamanda strategiya janrında olan videooyun. Oyun eyniadlı kitablar seriyasına əsaslanaraq Piter Cekson tərəfindən çəkilmiş "*Üzüklərin hökmdarı*" filmlər seriyası əsasında istehsal olunmuşdur. Bu, "*The Lord of the Rings: The Battle for Middle-earth II*" videooyununun genişləndirmə paketidir. Videooyun 28 noyabr 2006-cı il tarixində Microsoft Windows platforması üçün satışa çıxarılmışdır.

Videooyunun kampaniyası oyunçulara Anqmar ordusunu idarə etmək imkanını verir. Oyunçular orduya onun ilkin dövrlərindən Arnorun Fornost döyüşündə məhv olmasına qədər öndərlik edirlər. Oyunun epiloq missiyası oyunçuya Anqrmarı istila edən Qondor və elf qüvvələrini idarə etmək imkanını verir. "*The Rise of the Witch-king*" videooyununun hekayəsi daha çox "*Kralın qayıdışı*" filminin sonluğundan ilhamlanmışdır. İstehsalçılar missiyalar üçün Tolkinin müharibə ilə bağlı etdiyi qeydlərdən çox istifadə etmişdir. Videooyunun Tolkinin yazıçılığına əsaslanmasına baxmayaraq, bəzi hadisələr oyunun geympleyinə uyğun olması üçün ya dəyişdirilmiş, ya da ki əlavə olunmamışdır.

Ginnesin Rekordlar Kitabının Oyunçu Buraxılışına görə, bu oyun videooyun tarixindəki ən uzun genişləndirmə paketi başlığıdır.

Süjet
-----

### Qurma

Videooyunun hadisələri İnsan və Elflərin Son İttifaqı ilə Sauronun ordusu arasındakı döyüşdən 1000 il sonra cərəyan edir. Üçüncü dövrün 1300-cü ilində şeytani qüvvələr yenidən Orta dünyaya yayılmağa başlayır və nazqullar qayıdır. Cadugər kral Anqmarda məskən salır və Anqmar ordusunu quraraq 1409-cu ildə Rudauru ələ keçirir, Arnoru istila edir. Bundan sonra Arnoru ilə 500 illik bir müharibə başlayır. Anqmar ordusu əhəmiyyətli qala şəhəri olan Amon Sulu, eləcə də Kardolan knyazlığı məhv edir, ancaq dunedayn Fornostand qalasını müdafiə edə bilir. 1636-cı ildə yayılmış Böyük vəbadan sonra Cadugər kral Fornostu ələ keçirməyə nail olur. Buna baxmayaraq, insanlar və elflər axırıncı döyüşdə Anqmar qoşunlarını məğlub edir.

Qəbul
-----

### Tənqidçilərin mövqeyi

Rəy toplayıcısı "GameRankings"ə əsasən "*The Lord of the Rings: The Battle for Middle-earth II: The Rise of the Witch-king*" videooyunu "ümumiyyətlə yaxşı" rəylər almışdır. Oyun 25 resenziya əsasında 78%-lik bir bal almışdır. Oyun rəy toplayıcısı "Metacritic" portalında 22 resenziya əsasında 78%-lik bir bal almışdır. Oyun rəy toplayıcısı "NZGamer.com" portalında 22 resenziya əsasında 10 baldan 8.0 bal almışdır.

İstinadlar
----------

1. ↑  "The Lord of the Rings: The Battle for Middle-earth II: The Rise of the Witch-king Reviews". gamerankings.com (ingilis). GameRankings. January 19, 2009 tarixində arxivləşdirilib. İstifadə tarixi: March 2, 2020.
2. ↑  "The Lord of the Rings: The Battle for Middle-earth II: The Rise of the Witch-king, The (pc: 2006): Reviews". metacritic.com (ingilis). Metacritic. March 1, 2010 tarixində arxivləşdirilib. İstifadə tarixi: March 2, 2020.
3. ↑  *Klark, Tristan.* "LOTR: Battle For Middle-earth II, The Rise Of The Witch King". nzgamer.com (ingilis). NZGamer.com. October 24, 2016 tarixində orijinalından arxivləşdirilib. İstifadə tarixi: March 2, 2020.

Xarici keçidlər
---------------


|  |  |
| --- | --- |
| П: | "Videooyunlar" portalı |

* ea.com/official/lordoftherings/rotwk/us/ — Add-onun rəsmi saytı (ing.)